Novi Zavjet na bosanskom jeziku - Wikipedia

# Novi Zavjet na bosanskom jeziku

### Sa Wikipedije, slobodne enciklopedije

Biblijska izdanja na južnoslavenskom tlu nisu ni do sada zapostavljala postojanje bosanskog jezika, ali prvo izdanje Novog Zavjeta na savremenom bosanskom jeziku objavljeno je tek 2001. godine u izdanju "Doma štampe" iz Zenice.

U podnaslovu prve cjelovite hrvatske Biblije, prema prijevodu slavonskog franjevca Petra Katančića (1750-1825) i izdane 1831. godine u Budimu, stoji da je ovo Sveto Pismo "sada u jeziku slavno-illyricski izgovora bosanskog prinesheno", a pri tome se navodi svježina i ljepota bosanskog narječja.

2001. godine izdan je prvi prijevod Svetog Pisma sa grčkog na bosanski u prijevodu Rubena Kneževića, a jezičko-stilsku lekturu je uradio Senahid Halilović. Prijevod na bosanski je do sada doživio pet izdanja.

Vlastita i geografska imena su transliterirana u skladu s biblijskom tradicijom. Pa tako se u bosanskom jeziku koristi ime Isus Krist, kada je u pitanju kršćanski kontekst, a Isa a.s. kada je u pitanju islamski, iako se radi o istoj historijskoj osobi. Isti slučaj je i sa geografskim imenima npr. zemlja midijanska naspram Medjen.

Na kraju je data i usporedna tabela vlastitih i drugih imena u Novom Zavjetu naspram imena u Kur'anu, što u svakom slučaju obogaćuje leksiku u bosanskom jeziku.

## [izmijeni] Također pogledajte

- Biblija
- Stari Zavjet
- Novi Zavjet

## [izmijeni] Vanjski linkovi

Preuzeto sa: "http://bs.wikipedia.org../../../n/o/v/Novi_Zavjet_na_bosanskom_jeziku_cccf.html"

Kategorije: Kršćanstvo

##### Views

- Članak
- Razgovor
- Trenutna verzija

##### Pretraga